Greek Legal Document

Category: 248

Content:
1. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ  υπ’ αριθ. 77 της 12 Ιουν./12 Ιουλ. 1979 (ΦΕΚ Α΄  157) Περί εγκρίσεως αποφάσεως της Νομισματικής Επιτροπής «περί καθορισμού επιτοκίων των παρά Τραπέζαις καταθέσεων εις συνάλλαγμα». Λαβόν υπ’ όψιν: 1.Τας διατάξεις της παρ. 3 του άρθρ. 2 του Ν.Δ. 588/1948 «περί ελέγχου της πίστεως», ως αύτη αντικατεστάθη υπό της παρ. 2 του άρθρ. 4 του Νόμ. 128/1975 «περί τροποποιήσεως και συμπληρώσεως διατάξεων τινων αναφερομένων εις την λειτουργίαν του χρηματοδοτικού συστήματος». 2.Το υπ’ αριθ. 1874/22.5.1979 έγγραφον της Νομισματικής Επιτροπής, αποφασίζει: Εγκρίνει την, κατά την υπ’ αριθ. 206/18.5.1979 συνεδρίασιν της Νομισματικής Επιτροπής, ληφθείσαν απόφασιν, έχουσαν ως ακολούθως: Θέμα 10ον Καθορισμός επιτοκίων των παρά Τραπέζαις καταθέσεων εις συνάλλαγμα. Η Υποεπιτροπή πιστώσεων, λαβούσα υπ όψιν: α)Την υπ’ αριθ. 234/4/2.4.79 απόφασιν της Νομισματικής Επιτροπής δια της οποίας εξουσιοδοτήθη όπως καθορίζη τα επιτόκια των εις συνάλλαγμα καταθέσεων εις τας εν Ελλάδι λειτουργούσας Τραπέζας, β)την υπ’ αριθ. 143/7/15.12.76 απόφασιν της Νομισματικής Επιτροπής και τας προς τροποποίησιν αυτής εκδοθείσας μεταγενεστέρως αποφάσεις (ΝΕ.191/1/31.1.78 και 227/20/24.1.79), δια των οποίων έχουν καθορισθή τα νυν ισχύοντα επιτόκια καταθέσεων εις συνάλλαγμα, γ)τας υφιστάμενας σήμερον συνθήκας εις την διεθνή χρηματαγοράν, απεφάσισεν όπως καθορίση τα ανώτατα όρια των επιτοκίων των εις συνάλλαγμα καταθέσεων εις τας Τραπέζας και λοιπούς πιστωτικούς Οργανισμούς, ως ακολούθως: Α)Καταθέσεις Ελλήνων ναυτικών - εργατών και λοιπών εργαζομένων εν τω εξωτερικώ ως και Ελληνικών Κοινοτήτων, συλλόγων, συνδέσμων και Εκκλησιαστικών Επιτροπών. ι)Εις Δολ. ΗΠΑ, δολ. Καναδά και Λίρας Αγγλίας. 1.Όψεως, μέχρι 3% ετησίως. 2.Ταμιευτηρίου - απλαί, μέχρι 8% ετησίως. 3.Ταμιευτηρίου υπό προειδοποίησιν μέχρι 8,5% ετησίως. 4.Προθεσμίας από 3 έως 6 μηνών, μέχρι 10,75% ετησίως. 5. Προθεσμίας από 6 έως 12 μηνών μέχρι 11% ετησίως. 6.Προθεσμίας από 12 μηνών και άνω, μέχρι 11,25% ετησίως. ιι)Εις Μάρκα Δυτ. Γερμανίας: 1.Όψεως, μέχρι 2,5% ετησίως. 2.Ταμιευτηρίου - απλαί, μέχρι 6,5% ετησίως. 3.Ταμιευτηρίου υπό προειδοποίησιν, μέχρι 7% ετησίως. 4.Προθεσμίας από 3 έως 6 μηνών, μέχρι 8% ετησίως. 5.Προθεσμίας από 6 έως 12 μηνών μέχρι 8,5% ετησίως. 6.Προθεσμίας από 12 μηνών και άνω, μέχρι 9% ετησίως. ιιι)Εις λοιπά αποδεκτά νομίσματα: 1.Όψεως, μέχρι 3% ετησίως 2.Ταμιευτηρίου - απλαί, μέχρι 7% ετησίως. 3.Ταμιευτηρίου - υπό προειδοποίησιν, μέχρι 7,5% ετησίως. 4.Προθεσμίας από 3 έως 6 μηνών, μέχρι 8,5% ετησίως. 5.Προθεσμίας από 6 έως 12 μηνών, μέχρι 9% ετησίως. 6. Προθεσμίας από 12 μηνών και άνω, μέχρι 9,5% ετησίως. Β)Καταθέσεις Στεγαστικού Ταμιευτηρίου της Εθνικής Κτηματικής Τραπέζης της Ελλάδος. ι)Εις Δολ. ΗΠΑ, Δολ. Καναδά, Λίρας Αγγλίας: 1.Μέχρις ενός έτους, μέχρι 8% ετησίως. 2.Μετά πάροδον έτους από της αρχικής καταθέσεως και εφ’ όσον αι καταθέσεις υπερβούν το ποσόν των $ 2.000 (ή ισότιμον), μέχρι 9,5% ετησίως. 3.Μετά πάροδον ενός προσέτι έτους και εφ’ όσον αι καταθέσεις υπερβούν το ποσόν των $ 4.000 (ή ισότιμον) μέχρι 10% ετησίως. ιι)Εις Μάρκα Δυτ. Γερμανίας: 1.Μέχρι ενός έτους, μέχρι 6,5% ετησίως. 2.Μετά πάροδον έτους από της αρχικής καταθέσεως και εφ’ όσον αι καταθέσεις υπερβούν το ποσόν των D.M.4.000, μέχρι 8,0% ετησίως. (Μετά τη σελ. 124,06(α) Σελ. 124,31 Τεύχος 736 - Σελ. 105 Επιτόκια Τραπεζών 12.Θ.βα.1 3.Μετά πάροδον ενός προσέτι έτους και εφ’ όσον αι καταθέσεις υπερβούν το ποσόν των D.M. 8.000 μέχρι 8,5% ετησίως. ιι)Εις Ελβετικά Φράγκα - δια λογαριασμούς καταθέσεων δημιουργηθησομένους μετά την 1ην Ιουν. 1979. 1.Μέχρις ενός έτους, μέχρι 2% ετησίως. 2.Μετά πάροδον έτους από της αρχικής καταθέσεως και εφ’ όσον αι καταθέσεις υπερβούν το ποσόν των F.S. 4.000, μέχρι 2,5% ετησίως. 3.Μετά πάροδον ενός προσέτι έτους και εφ’όσον αι καταθέσεις υπερβούν το ποσόν των F.S. 8.000, μέχρι 3% ετησίως. ιν)Εις Ελβετικά Φράγκα - δι’ υφισταμένους κατά την 1ην Ιουν. 1979 λογαριασμούς καταθέσεων: 1.Μέχρις ενός έτους, μέχρι 4% ετησίως. 2.Μετά πάροδον έτους από της αρχικής καταθέσεως και εφ’ όσον αι καταθέσεις υπερβούν το ποσόν των F.S. 4.000, μέχρι 4,5% ετησίως. 3.Μετά πάροδον ενός προσέτι έτους και εφ’ -όσον αι καταθέσεις υπερβούν το ποσόν των F.S.8.000, μέχρι 5% ετησίως. ν)Εις Λοιπά αποδεκτά νομίσματα: 1.Μέχρις ενός έτους, μέχρι 7% ετησίως. 2.Μετά πάροδον έτους από της αρχικής καταθέσεως και εφ’ όσον αι καταθέσεις υπερβούν το ισότιμον των $ 2.000, μέχρι 8,5% ετησίως. 3.Μετά πάροδον ενός προσέτι έτους και εφ’ όσον αι καταθέσεις υπερβούν το ισότιμον των $ 4.000, μέχρι 9% ετησίως. Γ)Καταθέσεις εις δολ ΗΠΑ ή Καναδά επ’ ονόματι ομογενών εξωτερικού φυσικών προσώπων. 1.Προθεσμίας 3 έως 6 μηνών, μέχρι 10,75% ετησίως. 2. Προθεσμίας 6 έως 12 μηνών, μέχρι 11% ετησίως. 3.Προθεσμίας 12 μηνών και άνω, μέχρι 11,25% ετησίως. Δ)Καταθέσεις εις λοιπά νομίσματα επ’ ονόματι ομογενών εξωτερικού φυσικών προσώπων. Ανεξαρτήτως ποσού τα επιτόκια των εν λόγω καταθέσεων καθορίζονται κατά περίπτωσιν υπό της Τραπέζης της Ελλάδος δυνάμει της παρασχεθείσης εις αυτήν εξουσιοδοτήσεως δια της υπ’ αριθ. 5/13/26.11.71 αποφάσεως της Νομισματικής Επιτροπής. Ε)Τα δια της παρούσης αποφάσεως καθοριζόμενα νέα επιτόκια θα ισχύσουν από 1ης Ιουν. 1979. Δια τας επί προθεσμία καταθέσεις τα νέα επιτόκια θα έχουν εφαρμογήν επί των από 1ης Ιουν. 1979 και εφ’ εξής δημιουργηθησομένων το πρώτον ή ανανεωθησομένων καταθέσεων εις συνάλλαγμα. Σελ. 124,32 Τεύχος 736 - Σελ.106 Η παρούσα απόφασις δέον όπως τύχη της εγκρίσεως του Υπουργικού Συμβουλίου, συμφώνως προς την παρ. 3 του άρθρ. 2 του Ν:Δ. 588/48 «περί ελέγχου της πίστεως» ως αύτη αντικατεστάθη υπό της παρ. 2 του άρθρ. 4 του Νόμ. 128/1975, δημοσιευθήσεται δε εις την Εφημερίδα της Κυβερνήσεως (Τεύχος Α΄), συμφώνως τω άρθρ. 6 του Ν.Δ. 588/48 και τω άρθρ. 12 του Α.Ν. 1665/1591». 12.Θ.βα.1 Επιτόκια Τραπεζών